La Comissió Informativa de Territori i Sostenibilitat dictamina favorablement presentar recurs de cassació a la sentència del Tribunal Superior sobre el Paratge Natural de Romeu
21 d’abril 2022

![](/media/uv3ec31c/c_romeumini.jpg?width=850&height=566.9886363636364)

La Comissió Informativa de Territori i Sostenibilitat de l'Ajuntament de Sagunt, que s'ha reunit este matí, ha dictaminat favorablement presentar un recurs de cassació en relació a la recent decisió del Tribunal Superior de Justícia de València (TSJ) sobre el Paratge Natural Municipal de la muntanya de Romeu, per a elevar-lo al pròxim ple Ordinari d'abril i procedir a la seua votació. Este recurs es presenta a causa de la sentència recent del TSJ que va estimar parcialment el recurs de l'empresa LafargeHolcim Espanya SA, i va deixar sense efecte la declaració del paratge per part de la Generalitat Valenciana.

![](/media/tweptemy/c_quicofernandez.jpg?width=400&height=267&mode=max)Tal com ha assenyalat el regidor d'Urbanisme, Quico Fernández, el recurs de cassació «**està plenament justificat, i per tant entenem que el Tribunal Suprem l'admetrà a tràmit. També considerem molt probable que es pronuncie favorablement en la declaració del Paratge Natural**».

En este sentit, Quico Fernández ha explicat que el que el tribunal Superior ha tingut en compte del contenciós plantejat per Lafarge «**és superable, perquè evidentment ací es tracta de defensar l'interés general, i jo crec que l'interés general està per damunt de qualsevol altra consideració, i més quan es tracta de defensar el patrimoni públic i el medi ambient, en una època com l'actual en la qual la sensibilitat pel nostre medi i pel canvi climàtic és pràcticament consensuada i forma part dels objectius a nivell europeu**».

La presentació del recurs ha obtingut els vots a favor dels grups de l'equip de govern, mentre que els grups de l'oposició s'han abstingut. A més, Fernández ha indicat que este expedient i el recurs de cassació s'emportaran al pròxim Ple Ordinari d'abril, «**tal com ho faran també la Generalitat i, se suposa, que Acció Ecologista Agró i aquells que han estat interessats en el procés**».

![](/media/r2olzdmr/c_romeu2.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/la-comissio-informativa-de-territori-i-sostenibilitat-dictamina-favorablement-presentar-recurs-de-cassacio-a-la-sentencia-del-tribunal-superior-sobre-el-paratge-natural-de-romeu/ "Facebook")
*   [](http://twitter.com/share?url=https://aytosagunto.es/va/actualitat/la-comissio-informativa-de-territori-i-sostenibilitat-dictamina-favorablement-presentar-recurs-de-cassacio-a-la-sentencia-del-tribunal-superior-sobre-el-paratge-natural-de-romeu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-comissio-informativa-de-territori-i-sostenibilitat-dictamina-favorablement-presentar-recurs-de-cassacio-a-la-sentencia-del-tribunal-superior-sobre-el-paratge-natural-de-romeu/ "Linked In")
*   [](mailto:?body=https://aytosagunto.es/va/actualitat/la-comissio-informativa-de-territori-i-sostenibilitat-dictamina-favorablement-presentar-recurs-de-cassacio-a-la-sentencia-del-tribunal-superior-sobre-el-paratge-natural-de-romeu/)